
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на Цех за месопреработка гр. Берковица  с оператор   „Монтком” ООД  на основание Заповед № РД-049/28.03.2014 г. на Директора на РИОСВ – Монтана.
Извършената комплексна проверка на 02.04.2014 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2014 г.


Основната дейност на фирмата е месопреработка и производство на месни продукти, които се реализират на вътрешния пазар в опаковки от пластмаса и хартия-картон. За тях дружеството заплаща на ПУДООС – София продуктови такси. При проверката не са представени документите за платените продуктови такси от 01.01.2013 г. до 31.03.2014 г. Дадено е предписание в срок до 09.04.2014 г. да се представят в РИОСВ – Монтана копия от платежните документи за преведените продуктови такси, актуална вътрешно-фирмена спецификация за 2014 г., годишна справка декларация за 2013 г. и месечни справки-декларации за периода 01.01.2014 г. до 31.03.2014 г.
Обектът се водоснабдява с вода за питейно-битови нужди (за измиване на оборудването и на производствените помещения) въз основа на сключен договор за доставка на питейна вода с „ВиК” ЕООД, гр. Берковица. Месечното потребление на вода е в границите от 45 до 60 м3 /месец. От дейността на обекта се формира смесен поток от битово-фекални и производствени води, които се заустват в градския колектор на гр. Берковица въз основа на сключен договор за заустване на отпадъчни води в канализационната система на гр. Берковица с „ВиК” гр. Берковица.

